Elizabeth Afoley Quaye
Elizabeth Afoley Quaye (an haife ta a shekara ta 1970), a halin yanzu ita ce ƴar majalisa mai wakiltar mazaɓar Krowor a yankin Greater Accra Ghana. Ita ce kuma ministar kiwon kifi.

Ilimi 
Elizabeth tana da Digiri na ɗaya a fannin, Agribusiness daga Central University College. Ta samu takardar shaidar kammala aikin noma ta ƙasa a Jami'ar Ghana, sannan ta samu satifiket na shaidar aikin gona daga Kwalejin Aikin Noma ta Kwadaso.

Sana'a 
Elizabeth ta yi aiki tare da Ma'aikatar Abinci da Noma a matsayin babbar Jami'ar Samar da Abinci na tsawon shekaru 20. Ita ce ƴar majalisa mai wakiltar mazaɓar Krowor, kuma ita minista ce a fannin kiwo da kamun kifi.

Siyasa 
Afoley Quaye ta tsaya takara kuma ta lashe zaɓen majalisar dokoki mai wakilta mazaɓar Krowor a ƙarƙashin jam'iyar New Patriotic Party a cikin yankin, Greater Accra a shekara ta 2015. A kuma lokacin babban zaɓen Ghana na 2016, ta lashe wannan kujera ta majalisar dokoki ta zama ƴar majalisa mai wakiltar mazaɓar Krowor. Ta fafata da wasu ƴan takara su uku, wato Agnes Naa Momo Lartey na National Democratic Congress, Hugo Kofi Huppenbauer na jam'iyyar Progressive People's Party da Amartey Fanny na jam'iyyar Convention People's Party . Afoley Quaye ta samu nasarar lashe zaɓen ne da ƙuri'u 32,463 daga cikin kuri'u 63,555 da aka kaɗa, wanda ta ke wakiltar kashi 51.08 na jimillar kuri'un da aka kaɗa.

Rashin nasara
Ta fafata ne a babban zaɓen Ghana na 2020 a matsayin ƴar takarar majalisar dokoki ta jam'iyyar, New Patriotic Party kuma ta sha kashi a hannun, Agnes Naa Momo Lartey ta jam'iyyar, National Democratic Congress wacce ita ma ta fuskanta a zaɓen 2016 (NDC).

Rayuwa ta sirri 
Ta yi aure ta na da ƴaƴa huɗu. An bayyana ta a matsayin Kirista.

Manazarta

Rayayyun mutane
Haifaffun 1970